24 órás szentségimádás
2025-10-03 18:00 - 2025-10-04 17:00 (Europe/Helsinki) | Templom, Szent László u. 149, Budapest, 1237, Hungary
Minden hónap első szombathoz kapcsolódóan 24 órás szentségimádást szervezünk a templomba, amelyhez bármelyik órában lehet szabadon csatlakozni. Szombaton 17:00 órától rózsafüzér imádsággal zárul.

Lelki felkészülés a templombúcsúra
2025-10-17 17:30 - 20:00
2025. október 19-én, templomunk alapkő letételének 25. évfordulóján lesz az októberi templombúcsúnk, amelynek meghívója ide kattintva érhető el.
Kiemelt ünnepünkre való lelki felkészülésre pénteken az alábbiak szerint van lehetőség:
17:30 – Rózsafüzér
18:00 – 19:00 – Szentségimádás
19:00 – 20:00 – Lelki beszélgetés. Téma: Istenkapcsolatunk.

Lelki felkészülés a templombúcsúra
2025-10-18 18:00 - 19:00
2025. október 19-én, templomunk alapkő letételének 25. évfordulóján lesz az októberi templombúcsúnk, amelynek meghívója ide kattintva érhető el.
Kiemelt ünnepünkre való lelki felkészülésre szombaton az alábbiak szerint van lehetőség:
18:00 – 19:00 – Szentségimádás, gyónási lehetőség

24 órás szentségimádás
2025-10-31 18:00 - 2025-11-01 17:00
„Ami Istenből látható, elég nekem ahhoz, hogy higgyem azt is, ami benne láthatatlan!” (Aquinói Szent Tamás)

Kedves Testvérek!
Péntek este 18:00-tól 24 órás Szentségimádást tartunk.
Szombaton, 17:00-tól elimádkozzuk a rózsafüzért, valamint ez a nap egyben Mindenszentek ünnepe, a megdicsőült Egyház ünnepe, így 18:00-tól szentmise lesz.
November 1-én mindazon megdicsőült lelkeket ünnepeljük, akikről megszámlálhatatlan sokaságuk miatt (Jel 7,9-10) a naptár külön, név szerint nem emlékezhet meg. Ide tartoznak az életszentség hírében meghaltakon kívül mindazok, akik a tisztítótűzben megtisztulva már megérkeztek a mennyországba.
Szent IV. Bonifác pápa 609. május. 13-án a Szűzanya és az összes vértanúk tiszteletére szentelte Rómában a Pantheont. Ennek évfordulóit kezdték Mindenszentek ünnepeként tartani. Később, III. Gergely pápa idején az ünnep átkerült május 31-re, és „a Szent Szűz, minden apostol, vértanú, hitvalló, s a földkerekségen elhunyt minden tökéletes igaz ember” emléknapja lett. Mostani dátumát IV. Gergely pápa pontifikátusa alatt nyerte el, ő helyezte át november 1-re. Jámbor Lajos császár 835-ben az egész birodalomban elrendelte az ünnepet. Terjedésében nagy szerepe volt Cluny bencéseinek.
A Mindenszentek estéje már a halottak estéje (halottak napjának vigíliája). A halottak napjával kapcsolatos búcsúk déltől nyerhetők.
Szeretettel,
Gergely
